jkorsvik/nowiki_second_scrape_merged huggingface dataset:
Påfuglhale

Påfuglhale (Caesalpinia pulcherrima) er en eviggrønn busk i erteblomstfamilien.
Den er som regel 3–4 m høy, men kan bli 6 m. Greinene har korte torner. Bladene er dobbeltfinnete. De består av 4–8 par finner, hver med 7–11 par småblad. Småbladene er avrundede og 2–2,5 cm lange. De rødgule blomstene sitter i tette, endestilte topper. 10 røde pollenbærere stikker langt ut av blomsten. Det finnes også en varietet med gule blomster, var. flavida. Pollineringen gjøres av sommerfugler. Frukten er en flat belg med vanligvis 6–8 frø.
Arten er dyrket som hageplante og forvillet overalt i tropene. I litteraturen oppgis det ofte at den hører hjemme i Asia, men genetiske studier viser at alle de nærmeste slektningene er neotropiske. Gagnon et al. (2016) mener at den sannsynligvis kommer fra Guatemala og den meksikanske delstaten Sonora.


== Galleri ==

		
		
		
		


== Litteratur ==
H. Vedel (1977). Trær og busker ved Middelhavet. Cappelen. s. 58. ISBN 82-02-03708-5. 
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 111. ISBN 0-7136-7015-0. 
«Caesalpinia pulcherrima». Missouri Botanical Garden. Besøkt 23. desember 2018. 
«Caesalpinia pulcherrima (peacock flower)». Invasive Species Compendium. Besøkt 23. desember 2018. 
E. Gagnon m.fl. (2016). «A new generic system for the pantropical Caesalpinia group (Leguminosae)». PhytoKeys (71): 1–160. ISSN 1314-2003. PMC 5558824 . PMID 28814915. doi:10.3897/phytokeys.71.9203. 


== Eksterne lenker ==
(en) Påfuglhale i Encyclopedia of Life 
(en) Påfuglhale i Global Biodiversity Information Facility 
(en) Påfuglhale hos ITIS 
(en) Påfuglhale hos NCBI 
(en) Påfuglhale hos The International Plant Names Index 
(en) Påfuglhale hos Tropicos 
(en) Kategori:Caesalpinia pulcherrima – bilder, video eller lyd på Wikimedia Commons 
(en) Caesalpinia pulcherrima – galleri av bilder, video eller lyd på Wikimedia Commons 
Caesalpinia pulcherrima – detaljert informasjon på Wikispecies
José María Gil-Robles

José María Gil-Robles y Gil-Delgado (født 17. juni 1935 i Madrid) er en spansk politiker (Partido Popular). Han var medlem av Europaparlamentet fra 1989 til 2004, og fra 1997 til 1999 også Europaparlamentets president. Gil-Robles tilhørte Det europeiske folkepartiets gruppe i Europaparlamentet. Han var president i Europabevegelsen fra 1999 til 2005.


== Referanser ==


== Eksterne lenker ==
(en) José María Gil-Robles y Gil-Delgado – kategori av bilder, video eller lyd på Commons 
(en) José María Gil-Robles y Gil-Delgado hos Europaparlamentet
Jan-Erik Dyvi

Jan-Erik Dyvi (født 22. desember 1927) er en norsk skipsreder.
Dyvi startet rederi som 28-åring i 1955, og drev da med shipping av kunstgjødsel i bulk. I 1960 var han med på å etablere linjefart mellom Varberg i Sverige og Grenaa i Danmark, med skipet «Europafergen». Dette var den første nye bil- og passasjerfergen i Norden etter andre verdenskrig. I 1970-årene bygde Dyvi opp offshoreselskapet Dyvi Offshore, dette ble senere solgt til Peter Smedvig og videre til John Fredriksen og ble dermed starten på Seadrill ASA.Dyvi er ridder av St. Olavs Orden og offiser av Æreslegionen. Han er far til investoren Jan Frederik Dyvi.


== Referanser ==
Robert Spaemann

Robert Spaemann (født 5. mai 1927 i Berlin, død 10. desember 2018 i Stuttgart var en tysk romersk-katolsk filosof. Han regnes til Ritterskolen.
Spaemanns faglige fokus var på kristen etikk. Han er kjent for sine arbeider innen bioetikk, økologi og menneskerettigheter. Til tross for at han bare i noen grad er oversatt fra tysk til andre språk, ble Spaemann internasjonalt kjent; hans verker er høyt ansett av pave Benedikt XVI.


== Liv og virke ==


=== Bakgrunn ===
Robert Spaemanns foreldre, Heinrich Spaemann og Ruth Krämer, var radikale ateister, men begge konverterte til katolisismen i 1930 og da ble sønnen døpt. Etter morens tidlige bortgang ble faren katolsk prest i  1942.Spaemann studerte ved universitet i Münster der han i 1962 habiliterte seg med sin doktorgrad. 


=== Karriere ===
Hsn var professor i filosofi ved universiteter i  Stuttgart (til 1968), Heidelberg (til 1972) og München, der han virket til han ble professor-emeritus i 1992.


== Referanser ==
Ungarn under Kortbane-VM i svømming 2018

Ungarn deltok under Kortbane-VM i svømming 2018 i Hangzhou i Kina fra 11. - 16. desember 2018.


== Medaljevinnere ==


== Resultater (ufullstendig) ==


=== Kvinner ===


== Referanser ==
Francine Baron

Francine Baron er en dominikisk jurist og politiker for Dominica Labour Party. Fra desember 2014 til desember 2019 var hun landets utenriksminister.


== Liv og virke ==
Baron er datter av Dominicas første førsteminister, Frank Baron.
Etter skolegang i hjemlandet reiste Baron til Storbritannia for å studere juss. I 1991 begynte hun studiene ved Holborn School of Law. Hun tok advokateksamen for England og Wales og vendte tilbake til Dominica der hun arbeidet som advokat. I 2005 ble hun president i Dominica Bar Association.Baron ble attorney general i 2007. Hun var den første kvinne i dette embetet. Som attorney general spilte Baron en sentral rolle i forhandlingene om økonomisk union mellom medlemmene av Organisasjonen for østkaribiske stater. I 2012 ble hun Dominicas høykommissær til Storbritannia.I 2014 ble Baron utnevnt til senator og ble minister for utenriks- og CARICOM-saker i Roosevelt Skerrits regjering. Da en ny regjering ble tatt i ed i desember 2019, ble hun etterfulgt som utenriksminister av Kenneth Darroux.

		


== Referanser ==
Centre des démocrates sociaux

Centre des démocrates sociaux (CDS) (norsk: Sosialdemokratenes sentrum) var et fransk kristendemokratisk parti som eksisterte fra 1976 til 1995.


== Referanser ==
Kamina Johnson Smith

Kamina Johnson Smith (født i Saint Andrew) er en jamaicansk jurist og politiker for Jamaica Labour Party. Hun ble i 2016, som den første kvinne, utenriksminister på Jamaica.


== Liv og virke ==
Johnson Smith er datter av politikeren og diplomaten Anthony Johnson.Hun har bachelorgrad i fransk og internasjonal politikk ved University of the West Indies Mona Campus på Jamaica (1990–1994), bachelorgrad i juss ved University of the West Indies Cave Hill Campus på Barbados (1995–1997), Legal Education Certificate fra Norman Manley Law School på Jamaica (1997–1999) og mastergrad i juss ved London School of Economics and Political Science (LSE) i Storbritannia (2005–2006).
I sitt yrkesaktive liv har Johnson Smith arbeidet som advokat og for telekommunikasjonsselskapet LIME. I 2014 etablerte hun advokatfirmaet  K. Johnson Smith & Co.Johnson Smith ble utnevnt til senator i desember 2009. Fra januar 2012 var hun opposisjonssenator og innpisker. Den 7. mars 2016 ble hun minister for utenrikssaker og utenlandshandel. Det var første gang en kvinne ble utnevnt til denne regjeringsposten.


== Referanser ==


== Eksterne lenker ==
Kamina Johnson Smith på Twitter 
Kamina Johnson Smith på Facebook 
Kamina Johnson Smith på Instagram
Japan under Kortbane-VM i svømming 2018

Japan deltok under Kortbane-VM i svømming 2018 i Hangzhou i Kina fra 11. - 16. desember 2018.


== Medaljevinnere ==


== Resultater (ufullstendig) ==


=== Menn ===


== Referanser ==
Tsunamien i Sundastredet i 2018

Tsunamien i Sundastredet i 2018 fant sted 22. desember 2018 cirka kl. 14:27 (UTC) da et undersjøisk skred etter et utbrudd i vulkanen Anak Krakatau i Sundastredet en halv time tidligere forårsaket en tsunami. Provinsene Lampung og Banten ble berørt, og per 29. desember 2018 var 426 mennesker bekreftet omkommet og over 7 200 skadet.


== Bilder ==

		
		
		
		


== Referanser ==


== Eksterne lenker ==
(en) 2018 Sunda Strait tsunami – kategori av bilder, video eller lyd på Commons
Mix Anker

Marie Elisabeth «Mix» Anker (født Bojsen i 1842 på Sjælland, død 1892) var en dansk skolekvinne. Hun var høyskolemor på Norges første folkehøyskole, Sagatun.
Hun var datter av pastor Frits Bojsen, en av N.F.S. Grundtvigs nærmeste venner og disipler. Hun ble forlovet med den norske studenten Herman Anker i 1861, og etter bryllupet i 1864 reiste de til Hamar for (sammen med Olaus Arvesen) å grunnlegge Sagatun Folkehøyskole. Denne ble et viktig sentrum for skandinavisk samfølelse og folkelig og religiøst åndsliv, og Mix Anker spilte en viktig rolle i dette.Bjørnstjerne Bjørnson sa om henne i talen ved avdekkingen av bautaen over Mix og Herman Anker ved Sagatun:

Om jeg idag kunne male et billede av opplysningenes engel, ikke vitenskapens, den er strengere, den har det attiske ved seg – men den opplysningens engel som er formidlingen mellom vitenskapen og livet, dens kvinnelige del, den som går til fantasien og hjertet og som ut fra disse skaper karakter, den lysende engel med de fakkelbærende øyne – jeg tok henne. Aldri har jeg sett noe fagrere.
Fra 1873 drev Arvesen folkehøyskolen på egen hånd, men Mix Anker fortsatte å øve innflytelse på norsk åndsliv. Hun var nær venn med flere sentrale Venstre-politikere som Wollert Konow (SB), Viggo Ullmann, Vilhelm Wexelsen og kanskje spesielt Johan Castberg, og sistnevnte ble også gift med hennes eldste datter Karen i 1892.


== Referanser ==
Faustina Rehuher-Marugg

Faustina K. Rehuher-Marugg er en palauisk politiker. Hun ble i juni 2017 sitt lands utenriksminister.


== Liv og virke ==
Rehuher-Marugg er utdannet ved University of Hawaii og East–West Center og har mastergrad i stillehavsstudier.Rehuher-Marugg arbeidet i mange år ved Belau National Museum. Hun har arbeidet med kulturminneforvaltning og bevaring av den historiske og kulturelle arven, samt naturarven, i stillehavsområdet. Hun deltok i grunnleggelsen av International Federation of Arts Councils and Culture Agencies (IFACCA), i stillehavsavdelingen av International Council on Archives (PARBICA) og av  International Council on Monuments and Sites, ICOMOS Pacifica. Rehuher-Marugg har vært leder for Pacific Islands Museums Association (PIMA). I hjemlandet deltok hun i etableringen av Palau Conservation Society og Palau Resources Institute. Hun har vært medlem av Palaus nasjonalkomite for Unesco.
Rehuher-Marugg har vært samfunns- og kulturminister. I 2017 utnevnte president Tommy Remengesau henne til utenriksminister i sin regjering. Hun avla embetseden i Ngerulmud den 13. juni 2017.


== Referanser ==
Yldiz Pollack-Beighle

Yldiz Deborah Pollack-Beighle (født 21. april 1983) er en surinamsk politiker som var landets utenriksminister fra februar 2017 til juli 2020.


== Liv og virke ==

Pollack-Beighle har mastergrad i juss fra Anton de Kom Universiteit van Suriname (2009) og mastergrad i offentlig administrasjon og styring fra FHR Lim A Po Institute for Social Studies (2012).Hun har arbeidet for CARICOM og i samferdsels- og næringsdepartementet før hun i 2011 ble sjef for CARICOM-avdelingen i utenriksdepartementet. Fra 2013 til 2017 arbeidet Pollack-Beighle i CARICOM-sekretariatet.Den 1. februar 2017 ble hun medlem av regjeringen, oppnevnt av president Dési Bouterse. Hun var utenriksminister til juli 2020.


== Referanser ==
Bjørn Edvard Engstrøm

Bjørn Edvard Engstrøm (født i 1948 i Oslo) er en norsk jurist. Han er oppvokst på Hasle og på Grorud og er utdannet ved Universitetet i Oslo med juridisk embetseksamen våren 1974. Han har arbeidet i Justisdepartementets lovavdeling som konsulent, byråsjef og underdirektør. Han har vært dommerfullmektig ved daværende Strømmen Sorenskriverembete fra 1975 til 1977. Engstrøm har vært ansatt som advokat i rederiet Fred. Olsen & Co. Han var sjefsjurist i Samvirke forsikring og VÅR bank og forsikring. Deretter var han juridisk direktør i SpareBank 1 Gruppen og senere advokat samme sted. 
Fra 2007 har han vært lagdommer i Borgarting lagmannsrett i Oslo. Engstrøm har vært forfatter av juridisk litteratur og fagartikler. Han har vært hovedforfatter og redaktør for boka Vegtrafikkloven og trafikkreglene med kommentarer, utgitt på Universitetsforlaget. Første utgave ble utgitt i 1983 sammen med Rolf N. Torgersen som redaktør. Boka er senere utgitt i reviderte utgaver, senest i 2012 med Engstrøm som redaktør.


== Referanser ==
Elisabeth Domitien

Elisabeth Domitien (født 1925 i Lobaye, død 26. april 2005 i Bimbo) var en sentralafrikansk politiker som var statsminister i Den sentralafrikanske republikk fra 2. januar 1975 til 7. april 1976. Hun var den første kvinnelige statsminister i et land i Afrika sør for Sahara.


== Liv og virke ==


=== Bakgrunn ===
Domitien var eldste barn og eneste datter i en familie der faren var ansatt i postvesenet, mens moren arbeidet med landbruk. Familien hadde plantasjer. Den tilhørte den etniske gruppen ngbaka.
Hun fikk en enkel utdannelse ved en katolsk skole, men lærte ifølge Torild Skard aldri å lese. Hun lærte seg heller ikke fransk, men benyttet sangho. Domitien  arbeidet som bonde og forretningskvinne og solgte sine landbruksprodukter lokalt og eksporterte kaffe. I tillegg drev hun med tekstilhandel.


=== Politikk ===
Fra hun var 20 år gammel engasjerte Domitien seg politisk og agiterte for frigjøring fra kolonimakten Frankrike. Hun fikk ledende posisjoner i partiet Mouvement pour l'évolution sociale de l'Afrique noire (MESAN) og samarbeidet med Barthélemy Boganda, David Dacko og Jean-Bédel Bokassa.Domitien var visepresident i MESAN da hun ble utpekt til statsminister av president Jean-Bédel Bokassa. Hun ble dermed den første kvinnelige statsminister i et land i Afrika sør for Sahara. Domitien var statsminister fra 2. januar 1975 til 7. april 1976.
Domitien var ikke enig i Bokassas planer om å gjøre landet til et monarki og seg selv til keiser. Den 7. april 1976 avsatte Bokassa statsminister Domitien sammen med resten av regjeringen.Etter at Bokassa ble styrtet, ble Domitien arrestert i november 1979. Året etter ble hun stilt for retten. Hun sonet en kort fengselsstraff.


== Referanser ==
New Zealand under Kortbane-VM i svømming 2018

New Zealand deltok under Kortbane-VM i svømming 2018 i Hangzhou i Kina fra 11. - 16. desember 2018.


== Resultater (ufullstendig) ==


=== Menn ===


== Referanser ==
Torrvarpen

Torrvarpen er en innsjø i Hällefors kommune nordvest i Örebro län i Sverige. Et sund ved tettstedet Grythyttan deler sjøen i to ulike store deler. Den mindre, søndre delen (Södra Torrvarpen), er langsmal og grunn, til forskjell fra den nordlige delen som er 65 meter dyp.
Sjøen er regulert for kraftproduksjon ved utløpet i sørøst, der Svartälven renner ned til Hallvarsnoren ved Älvestorp kraftverk.
Sjøens økologiske tilstand vurderes som moderat (svensk: «måttlig»), mye på grunn av vannstandsvariasjoner. Av fiskearter finnes abbor, gjedde, hork, krøkle, lagesild, lake, laks, mort, sik, suter, vederbuk, ørret og ørekyt. Det er også påvist pungreke (mysis relicta) i sjøen.


== Se også ==
Liste over innsjøer i Skandinavia


== Referanser ==
Øivind Hirsti

Øivind Hirsti (tidligere skrivemåte Øyvind) (født 11. juni 1932 i Tana) er en samisk-norsk redaktør, journalist, forfatter og politiker (Ap) fra Tana/Deatnu.Han var ansatt ved A/S Sydvaranger 1950–1958 og var aktiv og tillitsvalgt i AUF, Arbeiderpartiet og fagbevegelsen.
Hirsti var journalist i Finnmarken 1959–1961, Fremover 1961–1969 og Nordlys (avis) 1969–1970. Han var ansvarlig redaktør i Rana Blad 1970–1990 og redaktør i samme avis 1990–1997.
Hirsti har skrevet lokalhistoriske bøker, flere jubileumsberetninger og vært medforfatter av større verk.


== Bøker ==
Folkets røst i 90 år. Dunderlandsdølen/Helgelands Framtid/Rana Blad 1902–92 (1992)
Det var en gang … (Red.) (1998)
Lakseeventyret på Lundeøya (2002)


== Referanser ==


== Kilder ==
Tana-årboka / Deanu jahkegirji 2017. ISBN 978-82-997724-7-1
Folkets røst i 90 år (1992). ISBN 82-992695-0-4
Foldstranda

Foldstranda eller Nordfoldstranda er et område i Steigen kommune i Nordland. Området ligger på nordvestsida av den ytterste delen av fjorden Nordfolda og består av grendene fra Åbornes og utover langs fjorden til Laukvika. Langs Foldstranda fra Korsvegen til Laukvika går fylkesvei 7508 og denne fikk i 2018 navnet Foldstrandveien. Et annet (og eldre) navn på området er Ytterstranda, ettersom også grendene Nordfold, Lakså og Alvnes tidligere ble regnet å ligge langs Nordfoldstranda. Området er langstrakt og med spredt bebyggelse som for det meste ligger nært fylkesveien og sjøen. Det meste av bebyggelsen består av nedlagte småbruk og det er lite ny bebyggelse. Befolkningen har vært synkende i mange år og det meste av husene benyttes i dag til feriehus. I Laukvika ble det under andre verdenskrig anlagt et kystfort.
Tidligere var det skole i Stamsvika, men denne ble nedlagt på 1990-tallet og omgjort til grendehus for bygda. Grendelaget heter Foldstranda grendelag og foruten dette har en flere lag og foreninger i området, som IL Løken, Ytterstranda Skytterlag og Hjartøyas venner. IL Løken har fotballbane på Seglstein og lysløype med skiskytteranlegg i Stamsvika, samt oppmerkede turløyper langs hele Foldstranda. Annet hvert år arrangerer idrettslaget arrangementet  Foldstranddagan i Stamsvika og hvert år arrangeres skirennet Hellgata-rennet, som går fra Åsjorda eller Kjærlighetskroken til Stamsvika. Ytterstranda skytterlag holder til i Laukvika og har moderne 300 meters skytebane med automatisk anvisning på Laukvikmyran.
Foldstranda hadde tidligere anløp av lokalbåt på Åbornes og Seglstein. På begge stedene etablerte landhandlere seg og på Segelstein ble det også anlagt posthus, men i dag er posthuset og alle lokalhandlene nedlagt og nærmeste butikk er i Nordfold eller Leinesfjord. Postnummeret og poststedet for hele Foldstranda er i dag 8286 Nordfold. De viktigste næringene var i tidligere tider fiske og jordbruk, men jordbruket er tilnærmet nedlagt og fiskerinæringen er så godt som nedlagt den også. De naturlige havneforholdene langs nordsida av Nordfolda er særs dårlige og det ble derfor på 1970-tallet anlagt havn i Langnesvika i Stamsvika. Her ble det etablert fiskemottak, men dette er nedlagt og siden har Helnessund bøteri, nå Bøteriet AS overtatt de gamle lokalene. Gjennom flere store utbygginger etter årtusenskiftet har de utvidet bygningsmassen og driften betraktelig.
Polen under Kortbane-VM i svømming 2018

Polen deltok under Kortbane-VM i svømming 2018 i Hangzhou i Kina fra 11. - 16. desember 2018.


== Medaljevinnere ==


== Resultater (ufullstendig) ==


=== Menn ===


== Referanser ==
Norgesmesterskapet i skiskyting 1969

Norgesmesterskapet i skiskyting 1969 ble arrangert på Voss 15.-16. februar.
Bare menn deltok.


== Resultater ==


=== Normaldistanse 20 km ===

Dato: 15. februar


=== 4 x 7,5 km stafett ===

Dato: 16. februar


== Kilder ==
Ragnvald Johnsen (red.): Norske skiløpere : skihistorisk oppslagsverk i 5 bind. 6 : Supplementsbind (Ungdomsbind), s. 398. Skiforlaget - Erling Ranheim, Oslo 1969. Digitalisert av Nasjonalbiblioteket.
«JON ISTAD tok sitt skiskytter-NM nr. 5», Arbeiderbladet 17. februar 1969, s. 16.
Lillehammer Tilskuer 17. februar 1969, s. 8.
Belgia under Kortbane-VM i svømming 2018

Belgia deltok under Kortbane-VM i svømming 2018 i Hangzhou i Kina fra 11. - 16. desember 2018.


== Medaljevinnere ==


== Resultater (ufullstendig) ==


=== Kvinner ===


== Referanser ==
Mapanas

Mapanas (Bayan ng Mapanas) er en kommune på Filippinene. Kommunen ligger på øya Samar, og tilhører provinsen Northern Samar. Folkemengden var på 14 025 innbyggere i 2015.


== Barangayer ==
Mapanas er inndelt i 13 barangayer.
Burgos
Jubasan
Magsaysay
Magtaon
Del Norte (Poblacion)
Del Sur (Poblacion)
Quezon
San Jose
Siljagon
Naparasan
E. Laodenio (Poblacion)
Manaybanay (Poblacion)
Santa Potenciana (Poblacion)


== Referanser ==


== Kilder ==
2015 Census of Population and Housing Report Philippine Statistics Authority
Poblacion

Poblacion eller población (= by, bosetting, befolkning på spansk) er det alminnelige uttrykk for det sentrale område -  downtown, gammelbyen, det sentrale forretningsområde - i en filippinsk by eller kommune. Området kan omfatte ett eller flere barangays. Det forkortes gjerne til Pob.


== Referanser ==
Mondragon (Northern Samar)

Mondragon (Bayan ng Mondragon) er en kommune på Filippinene. Kommunen ligger på øya Samar og tilhør provinsen Northern Samar. Folkemengden var på 38 726 innbyggere i 2015.


== Barangayer ==
Mondragon er inndelt i 24 barangayer.


== Referanser ==


== Kilder ==
2015 Census of Population and Housing Report Philippine Statistics Authority
Frankrike under Kortbane-VM i svømming 2018

Frankrike deltok under Kortbane-VM i svømming 2018 i Hangzhou i Kina fra 11. - 16. desember 2018.


== Medaljevinnere ==


== Resultater (ufullstendig) ==


=== Kvinner ===


== Referanser ==
Blærebusk

Blærebusk (Colutea arborescens) er en løvfellende busk i erteblomstfamilien.
Den blir 2–6 m høy og har en bred vekst. Bladene er ulikefinnete med 7–15 lysegrønne, omvendt eggformede småblad, som får en gul farge om høsten. Blomstene sitter 3–8 sammen i korte, sidestilte klaser og er gule, av og til med røde tegninger, og 16–20 mm lange. Frukten er en blærelignende, 6–7 cm lang og 3–4 cm bred belg som blir brun og papiraktig når den er moden. Frøene inneholder det giftige alkaloidet cytisin, som også er kjent fra gullregn.
Blærebusk vokser i åpen skog, kratt, vegkanter og tørre skråninger på kalkholdig mark. Den er utbredt i Sør- og Mellom-Europa fra nordøstlige Spania nordover til Sør-Tyskland og Tsjekkia og østover til Romania, Bulgaria og Hellas. Den finnes på Korsika, Sardinia og Sicilia, men mangler på de andre store middelhavsøyene.
To tidligere underarter har av ILDIS World Database of Legumes fått status som fulle arter. Det gjelder Colutea atlantica fra Sør-Spania, Marokko og Algerie og Colutea cilicica fra Anatolia, Kaukasia, Krim og Levanten. Colutea arborescens i snever betydning er derfor en ren europeisk art.
Blærebusk plantes i hager og for erosjonskontroll. Den er naturalisert mange steder, for eksempel i Storbritannia og Belgia. Den kan også dyrkes i Norge og finnes blant annet i Ringve botaniske hage i Trondheim.


== Galleri ==

		
		
		


== Litteratur ==
C. Grey-Wilson og M. Blamey (1992). Teknologisk Forlags store illustrerte flora for Norge og Nord-Europa. Norsk utgave T. Faarlund og P. Sunding. Teknologisk Forlag. s. 202–203. ISBN 82-512-0355-4. 
ILDIS World Database of Legumes (2010). «Colutea arborescens». In: Euro+Med Plantbase - the information resource for Euro-Mediterranean plant diversity. Besøkt 24. desember 2018. 
O. Polunin og A. Huxley, norsk utgave P. Sunding (1978). Middelhavsflora. NKI-Forlaget. s. 91. ISBN 82-562-0490-7. 
F.E. Wielgolaski og E. Kiær (1978). Hagens busker og trær i farger · 2. Det norske hageselskap i samarbeid med Aschehoug. s. 159. ISBN 82-03-09539-9. 
«Blærebusk». Ringve botaniske hage - NTNU Vitenskapsmuseet, Trondheim. Besøkt 24. desember 2018. 


== Eksterne lenker ==
(en) Blærebusk i Encyclopedia of Life 
(en) Blærebusk i Global Biodiversity Information Facility 
(sv) Blærebusk hos Dyntaxa 
(en) Blærebusk hos ITIS 
(en) Blærebusk hos NCBI 
(en) Blærebusk hos The International Plant Names Index 
(en) Blærebusk hos Tropicos 
(en) Kategori:Colutea arborescens – bilder, video eller lyd på Wikimedia Commons 
(en) Colutea arborescens – galleri av bilder, video eller lyd på Wikimedia Commons 
Colutea arborescens – detaljert informasjon på Wikispecies
Ringertzøya

Ringertzøya er en øy beliggende nord i Murchisonfjorden på Nordaustlandet på Svalbard. Øya er oppkalt etter Nils Conrad Ringertz (1859-1926).


== Referanser ==
Krossøya

Krossøya er en øy beliggende ytterst i Murchisonfjorden på Nordaustlandet på Svalbard.


== Referanser ==
Depotøya

Depotøya er en øy beliggende ytterst i Murchisonfjorden på Nordaustlandet på Svalbard.


== Referanser ==
Teltøya

Teltøya er en øy beliggende nord i Murchisonfjorden på Nordaustlandet på Svalbard.


== Referanser ==
Oskarøya

Oskarøya er en øy beliggende nord i Murchisonfjorden på Nordaustlandet på Svalbard.


== Referanser ==
Gråøya (Svalbard)

Gråøya en en øy beliggende nord i Murchisonfjorden på Nordaustlandet på Svalbard.


== Referanser ==
Flyndra (Svalbard)

Flyndra er en øy beliggende nord i Murchisonfjorden på Nordaustlandet på Svalbard.


== Referanser ==
Kvaløya (Svalbard)

Kvaløya er en øy beliggende nord i Murchisonfjorden på Nordaustlandet på Svalbard.


== Referanser ==
Visingøya

Visingøya er en øy beliggende ytterst i Murchisonfjorden på Nordaustlandet på Svalbard.


== Referanser ==